3. napirend Ügyiratszám: BSZ/ /2021.

**ELŐTERJESZTÉS**

**a Képviselő-testület 2021. október 29-i nyilvános ülésére**

**Tárgy:** **A közterületek használatáról szóló önkormányzati rendelet felülvizsgálata**

**Előterjesztő:** Bíró Imre polgármester

**Előkészítő:** dr. Varga Viktória jegyző

**Tisztelt Képviselő-testület!**

A képviselő-testület 2020. november 27-i ülésén fogadta el a közterületek használatáról szóló rendeletét, melyben a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet alapján 2021. december 31. napjáig szolgáltatásért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség mértékét emelni, illetve új díjat bevezetni nem lehetett.

A rendelet tavalyi felülvizsgálata során a jelenleg érvényes díjakat is megvizsgáltuk, és megállapítottuk, hogy azok 2013, illetve a közterület bontás esetében 2017 óta változatlanok, ezért most a díjak emelése is javasolt.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

**HATÁROZATI JAVASLAT**

Balatonszepezd Község Önkormányzata Képviselő–testülete a közterületek használatáról szóló 12/2020. (XI.30.) önkormányzati rendelet módosításáról szóló rendelet–tervezetet elfogadja, és \_\_\_\_\_\_/2021. (\_\_\_) számon önkormányzati rendeletei közé iktatja.

Szentantalfa, 2021. október 25.

**Bíró Imre**

**polgármester**

BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETÉNEK

/2021. ( ) ÖNKORMÁNYZATI RENDELETE

**a közterületek használatáról szóló 12/2020. (XI.30.) önkormányzati rendelet módosításáról**

(tervezet)

Balatonszepezd Község Önkormányzata Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A közterületek használatáról szóló 12/2020. (XI.30.) önkormányzati rendelet 3. § (2) bekezdése a következő h) ponttal egészül ki:

„k) kishajó tárolására. Kishajó kizárólag október 1. és április 30. között, legfeljebb 6 hónapig tárolható a Központi strand bejárata előtti kijelölt csónak be- és kiemelő helyen, valamint a Csónakház melletti rendezvényterületen.”

**2. §**

A közterületek használatáról szóló 12/2020. (XI.30.) önkormányzati rendelet 13. § (3) bekezdése helyébe a következő rendelkezés lép:

„(3) A közút nem közlekedési célú igénybevételéért 300,- Ft/m2/nap, de minimum 30.000 Ft összegű díjat kell fizetni.”

**3. §**

A közterületek használatáról szóló 12/2020. (XI.30.) önkormányzati rendelet 2. melléklete helyébe az 1. melléklet lép.

**3. §**

Ez a rendelet 2022. január 1. napján lép hatályba.

Balatonszepezd, 2021. október 29.

**Bíró Imre                                             dr. Varga Viktória**

    polgármester                                                          jegyző

1. melléklet a /2021. ( ) önkormányzati rendelethez

**A közterületek használati díja**

|  |  |  |
| --- | --- | --- |
|  | A | B |
| 1. | a közterületbe 10 cm-en túl benyúló üzlethomlokzat (portál), kirakatszekrény, üzleti védőtető (előtető), ernyőszerkezet, hirdető-berendezés (fényreklám), cég és címtábla m2-enkénti díj tényleges felületre vonatkozik | 1.000 Ft/m2/hó |
| 2. | mobil elárusítófülke, pavilon ideiglenes elhelyezése | 10.000 Ft/m2/hó |
| 3. | önálló hirdető-berendezések, figyelmeztető- és tájékoztató táblák elhelyezése | 5.000 Ft/m2/hó |
| 4. | építési munkával kapcsolatos állvány, építőanyag és törmelék elhelyezése, tüzelőanyag tárolása | 1.000 Ft/m2/hó |
| 5. | alkalmi és mozgóárusítás, kiállítás, sportrendezvény, alkalmi vagy mutatványos vásár | 1.000 Ft/m2/nap |
| 6. | vendéglátó-ipari előkert (terasz) kitelepülés céljára | 2.000 Ft/m2/nap |
| 7. | üzleti szállítás vagy rakodás alkalmával göngyölegek elhelyezése, árukirakodás | 1.000 Ft/m2/nap |
| 8. | parti bejáróval csatlakozó víziállás (stég) önkormányzati terület használata bejárónként | 20.000 Ft/év |
| 9. | kishajó tárolása | 1.000 Ft/m2/hó |

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A közterületek használatáról szóló rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezetnek társadalmi hatása nincs.

A Tervezet jelentősebb gazdasági és költségvetési hatásokat nem keletkeztet.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet adminisztratív terheket nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A rendelet megalkotásának szükségességét a díjak emelése indokolja.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel.